Кирил Христов
Прераждане

chitanka.info

Повтор да се родя ли дойде време,

желая аз да видя свят в страна,

где разумът по припеци не дреме,

или — дървар във Стара планина!

Книжовник български? Поет? Звездите

дори да снемеш — все това си пак:

Ще крееш ти и ще си влачиш дните

чужд в своя роден край, немил-недраг.

Душа ти в дрипи бе, ще я оставя

във багреница аз, народе мой!

Теб пак допада, който знай да вдява:

надминал бил и майстора си той.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.